CELEX: 62011CA0019
Language: da
Date: 2012-06-28 00:00:00
Title: Sag C-19/11: Domstolens dom (Anden Afdeling) af 28. juni 2012 — Markus Geltl mod Daimler AG (anmodning om præjudiciel afgørelse fra Bundesgerichtshof — Tyskland) (Direktiv 2003/6/EF og 2003/124/EF — intern viden — begrebet »specifik viden« — mellemliggende trin i et forløb af en vis varighed — angivelse af en række forhold, der med rimelighed kan forventes at komme til at foreligge, eller en begivenhed, der med rimelighed kan forventes at indtræde — fortolkning af formuleringen »med rimelighed kan forvente […]« — offentliggørelse af viden vedrørende skiftet af en leder for et selskab)

25.8.2012   
            
            
               DA
            
            
               Den Europæiske Unions Tidende
            
            
               C 258/5
            
         Domstolens dom (Anden Afdeling) af 28. juni 2012 — Markus Geltl mod Daimler AG (anmodning om præjudiciel afgørelse fra Bundesgerichtshof — Tyskland)
   (Sag C-19/11) (1)
   
   (Direktiv 2003/6/EF og 2003/124/EF - intern viden - begrebet »specifik viden« - mellemliggende trin i et forløb af en vis varighed - angivelse af en række forhold, der med rimelighed kan forventes at komme til at foreligge, eller en begivenhed, der med rimelighed kan forventes at indtræde - fortolkning af formuleringen »med rimelighed kan forvente […]« - offentliggørelse af viden vedrørende skiftet af en leder for et selskab)
   2012/C 258/08
   Processprog: tysk
   
      Den forelæggende ret
   
   Bundesgerichtshof
   
      Parter i hovedsagen
   
   
      Sagsøger: Markus Geltl
   
      Sagsøgt: Daimler AG
   
      Procesdeltagere: Lothar Meier m.fl.
   
      Sagens genstand
   
   Anmodning om præjudiciel afgørelse — Bundesgerichtshof — fortolkning af artikel 1, nr. 1), i Europa-Parlamentets og Rådets direktiv 2003/6/EF af 28. januar 2003 om insiderhandel og kursmanipulation (EUT L 96, s. 16), samt artikel 1, stk. 1, i Kommissionens direktiv 2003/124/EF af 22. december 2003 om gennemførelse af direktiv 2003/6/EF (EUT L 339, s. 70) — fortolkning af begrebet »intern viden« — generaldirektøren for et aktieselskabs fratræden — problemet om der ved vurderingen af den præcise karakter af en sådan viden eventuelt skal tages hensyn til forskellige konsultationer og tiltag forud for den pågældende begivenhed
   
      Konklusion
   
   
               1)
            
            
               Artikel 1, stk. 1, nr. 1), i Europa-Parlamentets og Rådets direktiv 2003/6/EF af 28. januar 2003 om insiderhandel og kursmanipulation (markedsmisbrug) og artikel 1, stk. 1, i Kommissionens direktiv 2003/124/EF af 22. december 2003 om gennemførelse af direktiv 2003/6 med hensyn til definition og offentliggørelse af intern viden og definition af kursmanipulation skal fortolkes således, at for så vidt angår et forløb af en vis varighed, hvorved der realiseres et bestemt forhold eller fremkaldes en bestemt begivenhed, kan ikke blot dette forhold eller denne begivenhed, men ligeledes dette forløbs mellemliggende trin, som har forbindelse med realiseringen af forholdet eller begivenheden, udgøre specifik viden i henhold til de nævnte bestemmelser.
            
         
               2)
            
            
               Artikel 1, stk. 1, i direktiv 2003/124 skal fortolkes således, at begrebet »en række forhold, der […] med rimelighed kan forventes at komme til at foreligge, eller en begivenhed, der […] med rimelighed kan forventes at indtræde«, tager sigte på de fremtidige forhold eller de fremtidige begivenheder, hvorom det på grundlag af en samlet bedømmelse af allerede tilgængelige forhold fremgår, at der er en reel mulighed for, at de vil foreligge eller indtræde. Dette begreb skal imidlertid ikke fortolkes således, at der skal tages hensyn til omfanget af indvirkningen af den pågældende række forhold eller af den pågældende begivenhed på kurserne på de omhandlede finansielle instrumenter.
            
         
      (1)  EUT C 113 af 9.4.2011.